شه‌فه‌ق نيوز/ نرخه‌يل نه‌فت زياتر له‌ دوو له‌سه‌د به‌رزه‌و بوێ و ره‌سيه‌ به‌رزترين ئاسته‌يلێ دوياى سێ ساڵ و نيم، ئه‌ويش دوياى خوه‌يكيشانه‌وه‌ى دۆناڵد ترامپ سه‌رۆك ئه‌مريكى له‌ رێككه‌فتنه‌ ئه‌تۆميه‌گه‌ وه‌ل ئيران.
وه‌و بوونه‌يشه‌و نرخ هه‌ر به‌رميليگ نه‌فت خام وه‌ پێوه‌ر جه‌هانى ره‌سيه‌ 75.76 دۆلار ك يه‌يش ئه‌كاده‌ 2.4 له‌سه‌د وه‌ جياوازى نرخ وه‌رين.
جى باسه‌، نرخ ريككه‌فتنه‌يل ئاجليش ئه‌را نه‌فت خام خوه‌رئاواى تكساس ئه‌مريكييش 1.51 دۆلار به‌رزه‌و بوى ك ئه‌كاده‌ 2.2 له‌سه‌د و نرخ هه‌ر به‌رميليگى ره‌سيه‌ 70.61 دۆلار، ك يه‌يش له‌ به‌رزترين ئاسته‌يلێ به‌رزه‌و بوێ دوياى ساڵ 2014.
